डॉक सारांशित करण्यासाठी: 1. गोपीचंद पडळकर शरद पवारांबद्दल असं का बोलले हे समजून घ्यायला हवं - प्रवीण दरेकर

भारतीय जनता पक्षाचे विधान परिषद आमदार गोपीचंद पडळकर यांनी राष्ट्रवादी काँग्रेस अध्यक्ष शरद पवार हे महाराष्ट्राला लागलेला कोरोना आहेत, अशी टीका केली होती. याबाबत पडळकर यांची भूमिका खोलात जाऊन समजून घेतली पाहिजे, अशी प्रतिक्रिया विधान परिषदेचे विरोधी पक्षनेते प्रवीण दरेकर यांनी दिली आहे.

पंढरपूर येथील पत्रकार परिषदेत पडळकर यांनी पवारांवर केलेल्या टीकेनंतर राज्यात तीव्र प्रतिक्रिया उमटल्या होत्या. माजी मुख्यमंत्री देवेंद्र फडणवीस यांनीही पडळकर यांचं वक्तव्य चुकीचं असल्याचं म्हटलं होतं. शरद पवार राजकीय विरोधक असले तरी शत्रू नाहीत, असंही फडणवीस म्हणाले होते. या पार्श्वभूमीवर दरेकर यांनी थोडीशी वेगळी प्रतिक्रिया दिली आहे. 

गोपीचंद पडळकर बहुजन समाजातील एक तरूण नेतृत्व म्हणून पुढे येत आहे. त्यांच्या मनात हा उद्रेक कुठून आला. बहुजन समाजाला त्रास होतो, बहुजन समाजावर अत्याचार होतो, ही त्यांची भावना असू शकते. या सगळ्या विषयाच्या खोलात जाऊन समजून घेण्याची गरज आहे. तेव्हाच आपल्याला त्याबाबत स्पष्ट भूमिका मांडता येईल, असं दरेकर म्हणाले. 

पडळकर यांनी पवारांवर केलेली टीका चुकीची आहे. त्यांनी असं वक्तव्य करायला नको होतं. त्यांच्या वक्तव्याशी पक्षाचं काहीही देणंघेणं नाही. ते त्यांचं वैयक्तिक मत आहे. त्यामुळे त्यांच्यावर कारवाईची करायची की नाही हे पक्षच ठरवेल, असंही दरेकर पुढे म्हणाले. ही बातमी महाराष्ट्र टाईम्सने दिली आहे. 

2. कोरोनामुळे यंदाचा दहीहंडी उत्सव रद्द करण्याचा निर्णय

कोरोना व्हायरसचा प्रसार रोखण्यासाठी येणारा काही काळ गर्दी करणं टाळावं लागणार आहे. त्यामुळे यंदाचा दहीहंडी उत्सव रद्द करण्याचा निर्णय महाराष्ट्र दहीहंडी समन्वय समितीने घेतला आहे. याबाबत लोकमतने बातमी दिली आहे.

राज्यात कोरोनाचा संसर्ग मोठ्या प्रमाणात होत असल्यामुळे पंढरपूरची वारीही यावर्षी रद्द करून साधेपणाने पादुका घेऊन जाण्याचा निर्णय घेण्यात आलेला आहे. त्याचप्रमाणे पुण्यातील गणेशोत्सवसुद्धा साधेपणाने करण्याचा निर्णय इथल्या मंडळांनी काही दिवसांपूर्वी घेतला होता. संपूर्ण राज्यातही गणेशोत्सव अतिशय साधेपणाने करण्याबाबत ठरवलं जात आहे. 

अशा स्थितीत दहीहंडी सोहळ्यातील गर्दी पाहता याबाबत गोविंदा पथकांनी दहीहंडी साजरी न करण्याची भूमिका घेतली आहे. त्यानुसार फक्त...\nडॉक सारख्याच भाषेत सारांश:
आज विविध वृत्तपत्रं आणि वेबसाईटवर प्रकाशित झालेल्या बातम्यांपैकी पाच मोठ्या बातम्यांचा थोडक्यात आढावा...